google/wiki40b huggingface dataset:
Christian Horner

Førerkarriere

Horners karriere i motorsport startet etter at han vant et Formel Renault-stipend i 1991. Han konkurrerte i det britiske Formel Renault-mesterskapet med Manor Motorsport i 1992, og hadde ved sesongslutt én løpsseier og var også den høyest plasserte nybegynneren. Han flyttet deretter opp til Britisk Formel 3, hvor han debuterte i 1994 for Fortec. Han gikk over til ADR-teamet i 1995, og videre igjen i 1996 til TOM'S. I 1996 kjørte han også i Britisk Formel 2.
Horner flyttet opp til Formel 3000 i 1997, og grunnla Arden-teamet. Han ble i F3000 i 1998, og fikk selskap i Arden av Kurt Mollekens. Han fant imidlertid ut at å drive et racingteam passet han bedre enn å kjøre, og han sluttet som aktiv racerfører etter sesongslutt.

Teamleder

I en alder av 25 år bestemte Horner seg for å fortsette med Arden-teamet i F3000 som eier, og signerte Viktor Maslov og Marc Goossens som førere for 1999-sesongen. Suksess viste seg imidlertid vanskelig å finne, og laget fikk ikke en eneste seier på sine første tre sesonger, selv med Darren Manning på laget i to sesonger.
Nye førere endret situasjonen for 2002, da Tomáš Enge og Björn Wirdheim ble hentet inn for å erstatte Manning og Maslov. Enge vant tittelen det året, men ble , but was degradert til tredjeplass etter å ha testet positivt i en dopingtest, og tittelen gikk dermed til Sébastien Bourdais.
Wirdheim ble værende også i 2003, og Enge ble erstattet av Townsend Bell. Björn Wirdheim vant mesterskapet med en margin på 35 poeng til andreplasserte Ricardo Sperafico.
I 2004, som var den siste sesongen i F3000, ble mesterskapet dominert av Ardens hovedfører Vitantonio Liuzzi, og sammen med Robert Doornbos ble både fører- og konstruktørtittelen sikret med stor margin. På denne tid hadde Horner basert Arden International hos Prodrives lokaler i Banbury, før han flyttet laget til de tidligere 22 Motorsport-lokalene like ved.
I 2005 hentet Red Bull Racing Horner til Formel 1, hvor han var den yngste teamsjefen på den tid. For å feire teamets første pallplassering, ved Monacos Grand Prix i 2006 hoppet han ut i et svømmebasseng kun iført en Supermann-kappe. I 2009 kom de på en sterk andreplass i konstruktørmesterskapet med førerne Sebastian Vettel og Mark Webber på henholdsvis andre og fjerde i førermesterskapet. I 2010 vant teamet sitt første konstruktørmesterskap med et løp igjen, og Sebastian Vettel sikret førermesterskapet i sesongens siste løp.

Personlig liv

Horner ble utdannet ved Arnold Lodge School i Leamington og deretter Warwick School. Han har to brødre, Jamie og Guy. Han har en uoffisiell fanklubb kalt «The Christian Horner Fan Club», også kalt The Hornettes. Han bor i den lille landsbyen Marston St Lawerence i Northamptonshire, rundt 20 minutters kjøring fra Silverstone.

Utmerkelser

Han ble i 2013 utnevnt til offiser (OBE) av Order of the British Empire.
Mario Vrančić

Landslaget

6. september 2015 fikk han sin første landskamp for Bosnia-Hercegovina mot Andorra.
Hekatonkheirer

Hekatonkheirer (gresk Ἑκατόγχειρες, «hundrearmede», latin Centimani) var vesener fra et opphavelig tid i gresk mytologi; tre uhyrer av ufattelig styrke og grusomhet, overlegen selv titanene. Deres navn er avledet fra greske ἑκατόν (hekaton; «hundre») og χείρ (kheir; «hånd»/«arm»), «hver av dem hadde hundre armer og femti hoder».

I kildene

Hesiods dikt Theogonien forteller at de tre hekatonkheirer ble voktere av portene til Tartaros, en del av den greske underverden. Hekatonkheirerne var tre brødre ved navn Briareios, Gyges og Kottos. De var sønner av Uranos og Gaia og brødre til kyklopene og titanerne.
I Vergils Æneiden,
hvor helten Aineias blir likt av en av dem, Briareios, de kjempet på titanenes side enn med de olympiske gudene. Her fulgte Vergil et tapt korintisk epos framfor den mer kjente fortellingen til Hesiod.
Andre redegjørelser, som Kallimakhos, Hymne til Delos (141), har gjort Briareios til en av angriperne av Olympen, og etter at han var blitt beseiret, ble han gravlagt under fjellet og vulkanen Etna på Sicilia.

Myten

Et sammendrag av myten er som følgende: 
Hekatonkheirenes størrelse og deres grusomhet skremte deres far Uranos så mye at han kastet dem ned i Tartaros, den dypeste delen av underjorden. Dette ga stor smerte til Gaia, deres mor, og hun fødte enda flere gigantiske barn som var like stygge, kyklopene (de enøyde), som også ble kastet ned i Tartaros. Bare titanene klarte å unngå å bli forvist da de ikke var like stygge å se på. Da Kronos, den yngste av titanene, tok tronen fra sin far, etter å ha kastrert og drept ham, og ble den neste herskeren av universet, håpet hans mor Gaia at Kronos ville befri sin brødre fra Tartaros. Han verget seg å gjøre det og Gaia spådde da at han ville møte en lignende skjebne som sin far. Med sin hustru Rhea fikk Kronos de første olympiske gudene, og de gjorde snart opprør mot ham
Zevs drepte fangevokteren Campe og befridde de hundrearmede fra Tartaros. Med deres hjelp, og hjelp fra sine andre brødre lyktes Zevs å velte Kronos og styrte titanene. De ble stengt inn i Tartaros. Bare noen få mannlige titaner slapp unna ettersom de hadde stilt seg på gudenes side. Zevs, den nye herskeren i universet, satte de hundrearmede til å vokte titanene i Tartaros.
Boss (spill)

En boss eller sjef er i videospillsammenheng navnet på en stor utfordring i form av en fiende som er vesentlig vanskeligere å slå enn de vanlige fiendene. Det kan også være et oppdrag som er mye vanskeligere enn de andre. I større spill er det ofte flere sjefer med jevne mellomrom, før det er en sistesjef som er ekstra vanskelig å ta. Sjefene kan for eksempel være uhyrer, ekstra store krigsskip, eller en ekstra god racersjåfør.
Bossen ble ganske tidlig en viktig del av videospillene, og kommer gjerne i sammenheng med avslutning av spillets historie.
Sjimpanser

Biologi

Sjimpansene er flokkdyr og blant de fysisk største primatene. Begge artene har hårløs hud i ansiktet og store øyne. En vanlig sjimpanse har en kroppslengde på cirka 63–94 cm og veier typisk 26–70 kg, mens en dvergsjimpanse gjerne har en kroppslengde på maksimalt 83 cm og gjerne veier 27–61 kg. Sistnevnte har i forhold til kroppsstørrelsen lengre armer og ben enn førstnevnte. Artene viser kjønnsdimorfisme, i det hannene veier i snitt cirka 25 prosent mer enn hunnene.
Den mest åpenbare forskjellen mellom sjimpanser og dvergsjimpanser er, at sjimpanser er noe større fysisk, mer aggressive, og mannlig dominante, mens dvergsjimpanser er mer ynkelig, fredfulle, og kvinnelig dominante.
Dietten består i hovedsak av frukt, men sjimpanser eter også vegetasjon, bark, honning, insekter og av og til andre aper.
Sjimpansene trives i tett skog og lever i Vest- og Sentral-Afrika. Arten har relativt stor spredning og er utbredt i fire større populasjoner nord for Kongofloden.
Dvergsjimpansene, som også kalles bonobo, trives i jungel og tropisk regnskog. Arten har mer begrenset spredning og er utbredt i kun én stor populasjon i Sentral-Afrika, sør for Kongofloden og nord for Kasaielven i Den demokratiske republikken Kongo.
The Nice Guys

Handling

Handlingen er satt til 1970-årenes Los Angeles. En ikke så skarp privatdetektiv etterforsker et angivelig selvmord til en fallende pornostjerne og oppdager deretter en konspirasjon. Sammen med en tøff torpedo og datteren hans prøver han å løse saken.
Zigøineren Raphael

Merknader

Filmen er bevart og kan beskues i DFIs filmdatabase.
Sørfjorden (Kattfjord)

Sørfjorden er en fjord på Kvaløya i Tromsø kommune i Troms. Den er 2,5 kilometer lang, og er en sørlig arm av Kattfjorden.
Fjorden begynner mellom Skilneset på østsida av fjorden og Svartberget ved gården Løvland i vest. Den går nesten rett sørover til fjordbotnen, hvor den korte Storelva munner ut. Ved innløpet er fjorden rundt 1 kilometer bred, men den smalner raskt inn og er over mesteparten av sin lengde mellom 200 og 500 meter bred. Fjorden ligger mellom bratte fjellsider, med Finnkollen (687 moh) i øst og Raudfjellet (542 moh) i vest.
Det er bare en smal stripe mellom fjorden og fjellet hvor bosetning er mulig. Tross dette er det stort sett sammenhengende bebyggelse på begge sider av fjorden, med bygdesenteret Sjøtun på vestsida av fjorden.
Fylkesvei 862 går langs fjorden på begge sider.
Forlag

Et forlag er en virksomhet som utgir bøker, blader og andre publikasjoner. Et forlag får teksten eller manuskriptet fra en forfatter og sørger for å få det publisert, som regel gjennom å få det trykt og distribuert til forhandlere som selger det videre til de enkelte leserne. Forlagene dekker oftest alle utgifter i forbindelse med produksjonen, for eksempel til illustratør, trykkeri og bokbinder, og kostnader til reklame og annet. Forlagenes redaksjoner kan også selv stå for eller organisere arbeidet med innholdet i bøkene eller bladene, for eksempel i ukeblader, leksika og skolebøker.

Historie

De første forleggerne var boktrykkere. Siden begynte også bokhandlere med forlagsvirksomhet. I dag drives de fleste bokforlag som selvstendige foretak uten direkte tilknytning til trykkerier og bokutslag.
China Station

China Station var en marineenhet innen den britiske Royal Navy. Den eksisterte fra januar 1865 til desember 1941, sog ble etterfulgt av Eastern Fleet.

Historie

China Station ble opprettet den 17. januar 1865, ved deling av East Indies and China Station; da ble de nye betegnelser for de nå atskilte enheter China Station og East Indies and Cape of Good Hope Station.
Som elbstendig marineenhet hadde China Station tjenesteansvar for Kinas kystfarvann og for de seilbare kinesiske elvene, vestr del av Stillehavet og farvannene i Nederlandsk India. Dette impliserte ingenlunde territorielle krav, selv om Royal Navy ble satt inn for å beskytte britiske handelsinteresser i disse farvann.
China Station hadde baser i Singapore, på eller i HMS Tamar i Hongkong (1844–1941 og 1945–1997) og i Weihai. 
China Station bestod for det meste av eldre skip, for det meste lette kryssere og destroyere.Patruljetjenesten på de kinesiske elver ble foretatt av egnede kanonbåter. Dissee båtene, som kunne benyttes i grunne farvann, var av Insect Class og ble også kalt China gunboats. China Stations hadde hvite skrog og overbygg og mørke skorsteiner.
Stilt overfor den truende japanske flåte ble i desember 1941 China Station forent med East Indies Station som ble sammenfattet til Eastern Fleet. Kommandoposten for Eastern Fleet var i Singapore.
Philomeces

Levevis

Larvene utvikler seg i ved av løvtrær.

Utbredelse

Slekten er utbredt i tropisk Afrika.
Skolevalget 2011

Skolevalget 2011 var et valg som ble ble arrangert for skoleelever i Norge 5.-6. september 2011 i forkant av kommune- og fylkestingsvalget 2011. Valget ble arrangert av de videregående skolene i samarbeid med Norsk samfunnsvitenskaplig datatjeneste (NSD).
Valget var basert på listene som stilte til fylkestinget i de respektive fylkene og skulle etterligne det ordinære valget mest mulig, skolene hadde likevel mulighet til å avholde valget elektronisk under kontrollerte omgivelser innenfor perioden 29. august og 2. september.
I tilknytting til skolevalgene arrangeres det som regel skoledebatter hvor representanter fra ungdomspartiene debatterer saker foran elevene. I 2011 ble partiene enige om å avlyse disse debattene i etterkant av massedrapene på Utøya – både fordi disse debattene ofte bærer sterkt preg av en tøff, teatralsk stil som ble bredt oppfattet som upassende, og fordi massakren hadde ført til at flere av AUFs skolerte debattanter var skadet eller drept. I stedet for debattene ble det generelt arrangert "valgtorg", en ordning hvor de forskjellige ungdomsorganisasjonene holdt stands hvor elever kunne stille spørsmål og diskutere.
Det var påmeldt 350 skoler med totalt 161 837 elever til valget. Av disse hadde 275 skoler (120 520 elever) papirvalg og 75 skoler (41 317 elever) elektronisk stemmegivning.
Death Angel

Death Angel er et amerikansk thrash metal-band fra Concord i California, etablert i 1982.
Bandet ble startet av fetterne Rob Cavestany (gitarist), Dennis Pepa (vokalist, bassist), Gus Pepa (gitarist), og Andy Galeon (trommeslager) som alle er av filippinsk herkomst. Etter utgivelsene av musikkalbumene The Ultra-Violence (1987) og Frolic Through the Park (1988) ble de de signert med Geffen Records i 1989. Mens bandet turnerte for det nye albumet Act III (1990) så ble trommeslager Andy Galeon skadet i en ulykke med turnebussen. Han brukte over ett år på å konstituere seg, og bandet brøt opp i 1991. Bandet kom så sammen igjen i 2001 uten gitarist Gus Pepa.
Otto Brandenburg

Kulturkanonen

Sangen «To lys på et bord» sunget av Brandenburg fra Dansk Melodi Grand Prix 1960 er tatt opp i den danske kulturkanonen under populærmusikk.
Odessa (Texas)

Etymologi

Odessa er oppkalt etter den ukrainske byen Odessa på grunn av at byen er lokalisert i en prærie som har sterke likhetstrekk med Ukraina sitt steppelandskap.
Mingo

Mingoene (engelsk: mingo; flertall: mingos), eller Ohio-irokesere og Ohio-senecaer, refererer til en irokesisk-talende gruppe av amerikansk urfolk, som består av indianere som migrerte vestover til Ohio-området på midten av 1700-tallet, hovedsakelig senecaer og cayugaer. Disse folkene ble kalt mingos av angloamerikanerne, en korrumpert form av mingwe, et østalgonkinsk navn på irokesisktalende grupper generelt. 
Mesteparten av ohiosenecaene ble tvunget til å flytte til Indianerterritoriet tidlig på 1830-tallet under Indian Removal-programmene. Ved overgangen til 1900-tallet mistet de kontrollen over fellesland da eiendom ble allokert til individuelle hushold i et assimileringsforsøk knyttet til Dawes Act og fjerning av indianske krav om å forberede en delstatssøknad om Oklahoma. På 1930-tallet omorganiserte mingoetterkommere seg til en samme, og ble anerkjent i 1937 av de føderale myndigheter som seneca-cayuga-stammen av Oklahoma.
Huntsville (Alabama)

Huntsville er en by i den nordlige delen av den amerikanske delstaten Alabama, nær grensen til Tennessee, og strekker seg vestover til nabofylket Limestone County. Byen har et areal på 451,8 km². Byen har betydelige virksomheter innenfor romforskning og forsvarsproduksjon, og blir ofte omtalt som Rocket City. Skuespilleren Tallulah Brockman Bankhead ble født i Huntsville i 1902.

Befolkning

Huntsvilles befolkningsantall utgjorde 180 105 i henhold til folketelling i 2010. Befolkningen i byens storbyområde («Huntsville Metropolitan Area») var på 417 593. Huntsville er den fjerde største byen i Alabama og den største byen det kombinerte statistiske området Huntsville-Decatur bestående av fem fylker (det mest befolkningsrike området) som i folketellingen av 2013 hadde en beregnet befolkning totalt på 683 871. I 2013 ble Huntsvilles storbyområde den nest største i Alabama med en befolkning på 435 737.
Karen-Marie Ellefsen

Sportskommentator i NRK

Ellefsen fikk sin første store oppgave under sommer-OL i Moskva 1980. Hun har siden kommentert olympiske sommerleker, samt vært programleder for NRK på Lillehammer i 1994, Nagano 1998 og Vancouver 2010. Ellefsen har stor interesse for friidrett og har bidratt for NRK på alle EM og VM i friidrett siden 1987. Hun har også vært reporter under ski-VM i Holmenkollen i 1982, Trondheim 1997, Ramsau i 1999 og Holmenkollen i 2011. Ellefsen har også kommentert hurtigløp på skøyter under Allround-NM 1983 for herrer i NRKs dekning av norgesmesterskapet.

Gullruten 2011

Ellefsen fikk hedersprisen under Gullruten 2011.
Drosjesvindelsaken

Drosjesvindelsaken var en større svindelsak blant drosjesjåfører i Oslo som ble avdekket i årene 2000-2002. Totalt var over 400 drosjeeiere og rundt 2 500 sjåfører innblandet i saken, mellom 20-25 % av ansatte i drosjenæringen i Oslo.
Saken var den største skattemyndighetene hadde hatt mot én bransje i Norge.
Ifølge Oslo politidistrikt har 372 drosjeeiere unndratt totalt 625 millioner kroner fra beskatning. Tre av fire av disse hadde pakistansk bakgrunn. 341 av de 372 drosjeeierne var klienter av en regnskapsfører som stod sentralt i svindelen. I april 2008 ble han dømt til åtte års fengsel for grovt skattesvik. Regnskapsføreren initierte et komplett system for skatteunndragelse. Selv om han allerede i 1994 ble anmeldt for medvirkning til regnskapsjuks, vokste svindelen i omfang til tross for at skattemyndighetene stadig anmodet politiet om å prioritere saken. I stedet ble den liggende hos politiet, som etter seks år henla saken. Politiet ble sterkt kritisert for manglende handlekraft da saken senere ble avdekket. Først i 2003 ble saken tatt opp igjen. En av hovedmennene i saken kjørte inn et hundretalls millioner svarte kroner, ved hjelp av til dels uvitende sjåfører, som han plasserte i luksusboliger og investeringsselskaper i Pakistan.
EM i boccia 2013

Europamesterskapet i boccia 2013 ble arrangert i perioden 15. - 23. juni 2013 i Guimarães i Portugal. Arrangør var BISFed - Boccia International Sports Federation. 135 deltakere fra 23 land deltok.
IETF Administrative Oversight Committee

IETF Administrative Oversight Committee (IAOC) er en del av støtteorganisasjonen for Internet Engineering Task Force (IETF).
Komitéens formål og organisasjon er gitt i RFC 4071 (BCP 101). Dens hovedfunksjon er å sørge for oppsyn med IETF's sekretariat og beslektede funksjoner. Den har ingen teknisk rolle i utarbeidelsen av internettstandarder.
Den 81. Oscar-utdelingen

Vinnere og nominerte

Oscar vinnerne er markert med uthevet skrift.
Megaponerophilus

Levevis

Arten er knyttet til maur.

Utbredelse

Arten er beskrevet fra Zimbabwe.
Bindahara

Utseende

Middelsstore (vingespenn ca. 35 millimeter) stjertvinger med en lang, tynn stjert på bakvingen, bakhjørnet er også litt uttrukket. Oversiden er brun, hannen har noen felter med blå skjell, hunnen er gjerne hvit bakerst. Undersiden er hvit til lysbrun med tre brune tverrbånd på forvingen, med brune flekker på bakvingen og to svarte flekker ved bakhjørnet.

Levevis

Larvene lever inne i frukter av slekten Salacia (familien Celastraceae).

Utbredelse

Slekten er utbredt i Sørøst-Asia, fra Sri Lanka og India til Australia. Bindahara phocides forekommer inne hele dette området, de to andre artene bare på Ny-Guinea.
Midelfart

Midelfart er en  norsk slekt av dansk opprinnelse, antakelig fra byen Middelfart på øya Fyn. I Norge etablerte den seg blant annet i Trøndelag med prest og eidsvollsmann  Hans Christian Ulrik Midelfart som den mest kjente. I Levanger er Midelfarts vei oppkalt etter ham. I dag er den også kjent for familiebedriften Midelfart & Co. som ble grunnlagt 1923 av Ole Midelfart, og hans etterkommere Finn-Erik Midelfart og hans døtre Hermine Midelfart og Celina Midelfart. Andre etterkommere er musikerne Bonsak Schieldrop og Lars Lillo-Stenberg, maleren Willi Midelfart og professor i økonomi Karen Helene Midelfart (Ulltveit-Moe).
Elkem Bremanger

Elkem Bremanger, tidligere Bremanger Smelteverk, er et smelteverk i Svelgen, kommunesenteret i Bremanger. Verket er fra 1972 drevet av Elkem.

Historie

Verket ble startet som et jernverk, og har siden starten i 1928 vært regnet som en hjørnesteinsbedrift i Svelgen. De som startet jernverket var skipsreder Jebsen, Bergens Privatbank og dr.ing Jørgen H. Andersen. Christiania Spigerverk var også inne som aksjonærer fra starten av.
Jernverket var også i drift under andre verdenskrig, og ble av tyskerne ansett som strategisk viktig.
Bremanger Smelteverk ble en del av Elkem, da Christiania Spigerverk ble en del av Elkem-konsernet i 1972. I dag heter smelteverket Elkem Bremanger. Hovedprodukta er ferrosilisium og silisium-metall. Kraftproduksjonen ble solgt fra da Orkla-eide Elkem i 2009.
Bever

Norden

I Danmark forsvant beveren allerede i bronsealderen, for ca. 3000 år siden. Oktober 1999 ble 18 bevere fra Elben i Nordtyskland satt ut i Klosterhede skog vest for Holstebro, og ser ut til å klare seg bra. I Sverige og Finland ble den utryddet rundt 1870. I Norge ble arten fredet første gang i 1845, senere i 1899 og 1924. På det minste var det 60–100 gjenlevende dyr. I dag teller den norske bestanden ca. 70 000 individer. Med utgangspunkt i den norske bestanden er beveren senere gjeninnført både i Sverige og Finland. I årene 1922–1939 ble 80 norske bevere satt ut på 19 ulike steder i Sverige. I tillegg kommer naturlig vandring over grensen, og den svenske bestanden teller i dag ca. 100 000 dyr. I Finland ble 17 norske og 7 kanadiske bevere satt ut 1935–1937. Dette var før man visste at europeisk og amerikansk bever er to ulike arter. I ettertid har amerikanerne klart seg best, og Finland har i dag ca. 800 eurasiske bevere og 3000–5000 nordamerikanske.

De britiske øyer

Bever ble utryddet, sannsynligvis på 1500-tallet. 29. mai 2009 ble 11 bevere satt ut i Argyll i Skottland. Det foreligger også planer om utsetting andre steder på øyene.

Frankrike

De ca. 30 gjenværende beverne langs Rhône ble fredet i 1909, og i 1929 ble det opprettet et reservat for å beskytte bestanden bedre. Fra 1959 av er det satt ut bevere flere steder over hele landet, og bestanden er i dag på ca. 5000 dyr.

Benelux

I Nederland ble det i 1988 satt ut 95 bevere fra Elben.

Tyskland

På begynnelsen av 1900-tallet var det ca. 200 bevere igjen ved Elben. Etter jaktforbud i 1910 økte bestanden, og i 30-årene ble det også satt ut bevere andre steder i landet. Andre verdenskrig reduserte bestanden dramatisk, men etter krigen har den tatt seg opp igjen. Fra 1966 er det satt ut bevere en rekke steder, og den tyske bestanden er i dag på 13 000–15 000 individer. Dette inkluderer også Rhône-dyr, som er naturlig innvandret fra Frankrike.

Russland, Hviterussland og Ukraina

I 1917 var det i det daværende russiske keiserdømmet ca. 800–900 bevere, fordelt på fire ulike steder (to i den europeiske delen, to i den asiatiske). I 1922 ble den totalfredet. Med utgangspunkt i denne bestanden ble det i Sovjettiden satt ut bevere en rekke ulike steder.

Stedsnavn

Norske stedsnavn med Bjor- eller Bjør- som førsteledd er som regel knyttet til forekomst av bever.
Some Kind of Monster (sang)

Musikkvideo

Videoen til Some Kind of Monster består hovedsakelig av klipp fra dokumentaren deres fra 2004 med samme navn, og klipp fra forskjellige konserter. Snuttene fra dokumentaren er for det meste av at bandet spiller og øver på sangen.
Man kan også se klipp fra begynnelsen av bandets karriere da Dave Mustaine og avdøde Cliff Burton fortsatt var medlemmer av bandet.

Utgivelser

Bortsett fra å være en CD-single ble «Some kind of Monster» også utgitt som en EP hvor seks live-fremførelser av blant annet sangene «Hit The Lights», «Damage Inc.» og «The Four Horsemen» var inkludert. Den inkluderte også en redigert versjon av «Some Kind of Monster», da uten blant annet skarptrommelyden som albumet har blitt kritisert for å ha for mye av. I enkelte land inneholdt også EP-en en T-skjorte med coveret av singelen på fremsiden.

Listeplasseringer

«Some Kind of Monster» var singelen som gjorde det svakest fra St. Anger og den kom ikke inn på hitlister i Europa andre steder enn i Finland. Der ble singelen liggende i tre uker, hvor topposisjonen var femteplass der den lå i uke 38 i 2004.
Singelen gjorde det også svakest i USA hvor den bare klarte en 19.-plass på Billboard Hot Mainstream Rock Charts.
California Girls

Bakgrunn

Brian Wilson skal ha blitt inspirert til å skrive musikken til sangen etter den første opplevelsen han hadde med LSD. I dokumentaren Beautiful Dreamer forteller Brian Wilson at han kort tid etter å ha tatt LSD løp opp på rommet sitt, gjemte hodet under puten og ropte «Jeg er redd for moren min, jeg er redd for faren min». Etter en stund forlot han rommet og satte seg ved et piano der han startet å spille basstonene H-F#-G# i et repetetivt mønster. Etterhvert la han til akkordene H og A og i løpet av en halv time var han ferdig med «well east-coast girls are hip, I really dig the styles they wear»-delen av sangen. Dagen etter skrev han og Mike Love ferdig resten. 
«California Girls» var den første The Beach Boys-sangen der Bruce Johnston medvirker, da han kort tid før hadde blitt hentet inn i bandet som erstatter for Brian Wilson under konserter. The Beatles refererte til sangen i «Back in the U.S.S.R.», som regnes som en hyllest til sangen.